**VÁLLALKOZÁSI SZERZŐDÉS**

**(valamennyi rész vonatkozásában)**

**(tervezet)**

amely létrejött egyrészről Makó Város Önkormányzata (székhelye: 6900 Makó, Széchenyi tér 22. Képviseli: Farkas Éva Erzsébet polgármester, adószáma: 15726913-2-06, pénzforgalmi számlaszáma: 12069000-01103144-00100007, törzskönyvi azonosító száma: 726917) (továbbiakban: **Megrendelő**)

másrészről a ……………………………………………………………………………..(név) (székhely: …………………………………….., adószám: ……………………………….., pénzforgalmi számlaszám: ………………………………………………, cg.: …………………………………..; képviselő: ………………………………………………………….. kivitelezői nyilvántartási azon.: ......................................................) mint vállalkozó (a továbbiakban: Vállalkozó) között az alulírott helyen és napon, az alábbi feltételek szerint:

**Előzmények**

Megrendelő a közbeszerzésekről szóló 2015. évi CVLIII. törvény (a továbbiakban: Kbt.) III. része alapján nemzeti eljárásrendben a Kbt. 115. § szerinti közbeszerzési eljárást folytatott le „**Napelemes rendszerek kivitelezése**” tárgyában.

Az eljárásban 3 részre lehetett részajánlatot tenni, jelen szerződés (továbbiakban: szerződés) a közbeszerzési eljárás …… részére vonatkozik.

Az eljárás nyertese – a fenti rész vonatkozásában - Vállalkozó lett, akivel Megrendelő – a Kbt. rendelkezéseinek megfelelően - az alábbi szerződést köti.

Felek rögzítik, hogy a Megrendelő a 2013. évi V. törvény (továbbiakban: Ptk.) 8:1.§ (1) bekezdés 7.) pontja alapján szerződő hatóságnak minősül.

1. **A szerződés tárgya**
2. Megrendelő megrendeli, Vállalkozó pedig elvállalja a fent megjelölt közbeszerzési eljárás iratanyagában – annak fenti részében - meghatározott kivitelezési (napelemrendszer) munkálatok szerződésszerű ellátását eredményfelelősséggel.
3. A teljesítés helyeit (cím és hrsz) továbbá az adott teljesítési helyen megvalósítandó rendszer típusát a jelen szerződés 1. sz. mellékletet tartalmazz.
4. Felek rögzítik, hogy jelen szerződés opciós tételt nem tartalmaz.
5. Felek rögzítik, hogy a kivitelezési feladatok ellátását harmadik személy(ek) tulajdonában lévő ingatlanon kell ellátni. Megrendelő tájékoztatja a Vállalkozót, hogy ezen személyekkel korábban együttműködési megállapodást kötött, így a munkavégzés az ingatlanokon biztosított. E körben a felek megállapodnak abban, hogy amennyiben a Vállalkozó és az érintett ingatlanon lakók között ellentmondás merülne fel és azt a közbeszerzési eljárás dokumentumainak tiszteletben tartása mellett az érintettek nem tudnák orvosolni – akkor a Vállalkozó köteles haladéktalanul jelezni ezt a Megrendelőnek a további intézkedések megtétele érdekében.
6. Vállalkozó feladata a kivitelezés körében a közbeszerzési műszaki leírás, az árazatlan költségvetés, kiviteli tervdokumentáció, a hatályos jogszabályok, a szabványok és szakmai szokványok, egyéb vonatkozó szabályozók előírásainak megfelelően, a megrendelt munkálatok teljes körű megvalósítása annak érdekében, hogy tárgyi munka alapján létrejövő eredmény a műszaki leírásban meghatározott célra (önállóan működő (szigetes kialakítás) ill. hálózatra kapcsolt napelem rendszer) történő rendeltetésszerű használatra alkalmas, továbbá a műszaki leírásban meghatározottak szerinti műszaki adatoknak megfelelő legyen.
7. Vállalkozó a szerződés szerinti munkálatokat hiány- és hibamentesen, határidőre köteles elvégezni. Vállalkozó a munkavégzés során csak a vonatkozó jogszabályoknak megfelelő teljesítménynyilatkozattal rendelkező, új, hiány- és hibamentes, a jogszabályoknak, szabványoknak, mindenben megfelelő anyagokat, berendezéseket, szerkezeteket használhat fel. A hiány- és hibamentes munkálatokként Megrendelő a jogszabályoknak, szakmai szokásoknak, szabványoknak is megfelelő, hiány- és hibamentességet érti.
8. A beépített anyagok, berendezések, szerkezetek minőségét igazoló dokumentumokat (különösen: teljesítménynyilatkozatok) a Vállalkozó az építési tevékenység során a Megrendelő képviselőjének köteles bemutatni és az átadás-átvétel során a Megrendelőnek a vonatkozó szabályok alapján átadni.
9. Vállalkozó jogosult közreműködő(k) (ide értve a Kbt. alvállalkozó fogalmát is) igénybevételére. Az alvállalkozó igénybevételénél a Kbt. és a jelen szerződés megkötéséhez vezető közbeszerzési eljárás rendelkezései irányadóak. Az alvállalkozókkal kötött szerződésekre a Kbt. továbbá a 322/2015. (X. 30.) Korm. rendelet szabályai értelemszerűen irányadóak.
10. Vállalkozó az igénybe vett alvállalkozóért (közreműködőért) úgy felel, mintha az alvállalkozói (közreműködői) által végzett munkákat saját maga végezte volna el. A jogosulatlanul igénybe vett alvállalkozók (közreműködők) vonatkozásában azon hátrányos következményekért is felel, ami ezen alvállalkozók (közreműködők) igénybevétele nélkül nem következtek volna be.
11. Megrendelő e körben kifejezetten felhívja a Vállalkozó figyelmét a Kbt. 138-139.§-ban foglaltakra.
12. Megrendelő rögzíti, hogy a 322/2015. (X.30.) Korm. rendelet 27.§ (1) bekezdés alapján a műszaki ellenőr által vizsgálja az alvállalkozó szabályos alkalmazásának feltételeit.
13. A közreműködők/alvállalkozók bevonására vonatkozó szabályok megszegése súlyos szerződésszegésnek minősül.
14. Felek rögzítik, hogy a jelen szerződés tárgyát jogilag oszthatatlannak tekintik.
15. **Vállalkozói díj és annak megfizetése**
16. Vállalkozó a szerződés teljesítésért vállalkozói díjra jogosult.
17. A vállalkozó díjat a Felek összesen nettó …………………………….. Ft+Áfa, azaz ………………………………… Forint+Áfa összegben határozzák meg azzal, hogy jelen szerződés tartalékkeretet nem tartalmaz.
18. Az Áfa szabályozásra a mindenkor hatályos jogszabályi rendelkezéseket kell alkalmazni azzal, hogy figyelemmel arra, hogy tárgyi munka nem építési engedélyköteles, így nem kell alkalmazni az Áfa törvény 142.§-ban meghatározott ún. fordított áfa fizetésre vonatkozó szabályokat.
19. Felek rögzítik, hogy a fenti díj átalánydíj, azaz tartalmazza valamennyi, a szerződés vállalkozói teljesítéséhez szükséges díjat és költséget, mely alapján további díjazásra a Vállalkozó nem tarthat igényt, kivéve, ha jelen szerződés másként rendelkezik.
20. Felek a 322/2015. (X.30.) Korm. rendelet alapján rögzítik, hogy a szerződés megkötését követően az árazott költségvetés tételei tekintetében egyeztetést folytathatnak, amely során a beépítésre kerülő egyes tételeket véglegesíthetik. A felek az egyeztetésen csak Vállalkozó által az ajánlatában megjelölt építőanyagokkal, termékekkel műszakilag egyenértékű vagy magasabb minőségű helyettesítő termékben egyezhetnek meg. Ezen feltételt a Vállalkozó köteles valamennyi vonatkozó irat (különösen az eredetileg megajánlott anyag és a változtatásra irányadó anyag teljesítménynyilatkozata, vagy műszaki leírása) benyújtásával a Megrendelő felé igazolni. Amennyiben ez nem történik meg, akkor Megrendelő nem hagyja jóvá a változtatást. Amennyiben a Felek a fentiek szerinti helyettesítő termék beépítéséről állapodnak meg, a szerződés módosítására a Kbt. 141.§ (6) bek. szabályait megfelelően kell alkalmazni.
21. Az átalánydíj a Megrendelő által szolgáltatott árazatlan költségvetés alapján a Vállalkozó költségvetése alapján került meghatározása.
22. Megrendelő többletmunkaellenérték-fizetési igényt nem fogad el. Ezzel kapcsolatban Vállalkozó – mint a szerződés tárgyával kapcsolatban kellő szakértelemmel rendelkező jogi személy – jelen szerződés aláírásával kijelenti, hogy a közbeszerzési eljárás alatt teljes mértékben megismerte az elvégzendő feladatot és annak körülményeit, így kijelenti, hogy az általa megajánlott vállalkozói díj valamennyi feltétel kielégítéséhez szükséges munkára (anyagra, berendezési és felszerelési tárgyra, kockázatra, stb.) fedezetet nyújt, így többletmunkaellenérték-fizetési igényéről jelen szerződéssel feltétel nélkül és visszavonhatatlanul lemond. Ez kiterjed a Ptk. 6:245.§ (1) bekezdés második mondatában foglalt költségekre is. Vállalkozó kijelenti, hogy az ár-, árfolyamváltozásokkal, továbbá banki, adózási kondíciók változásával kapcsolatos kockázatokat felmérte, és arra a vállalkozói díj teljes mértékben fedezetet nyújt.
23. Pótmunka esetén a felek a Kbt. rendelkezéseinek megfelelően járnak el.
24. Megrendelő a fedezetet támogatási forrásból (VP6-7.2.1.4-17 ) és önerőből biztosítja. Felek rögzítik, hogy az önerőt a korábban már hivatkozott a Megrendelő és az egyes ingatlan tulajdonosai (lakói) között létrejött megállapodás alapján az Önkormányzat ill. a lakók együttesen (50-50%-ban) biztosítják. Fentiek vonatkozásában a Megrendelő rögzíti, hogy az ingatlantulajdonosokat terhelő összegeket a tulajdonosoktól a Megrendelő szedi be, és ennek okán Megrendelő fizeti meg közvetlenül a Vállalkozó felé. Ennek okán számlát kizárólag a Megrendelő felé kell kibocsátani.
25. Megrendelő a Kbt. 135. § (7)-(8) bekezdései szerint biztosítja az előleg igénylésének lehetőségét, legfeljebb a nettó vállalkozói díj 20 %-nak megfelelő mértékben, azzal, hogy annak nem feltétele előleg-visszafizetési biztosíték szolgáltatása.
26. Az előleget előlegbekérővel kell kérni a munkaterület átadásától számított 8 napon belül, hogy az előleg összege a 322/2015. (X.30.) Korm. rendelet szerinti határidőben kifizethető legyen.
27. A kifizetett előlegről a jogszabályok szerint előlegszámlát kell kiállítani.
28. Az előleget kizárólag jelen szerződés teljesítéséhez lehet felhasználni.
29. Az előleggel a végszámlában kell elszámolni.
30. Amennyiben az előleggel való fentiek szerinti elszámolás előtt a szerződés bármely jogcímen megszűnne, akkor az el nem számolt előleget a Vállalkozó a fentiek tudomásra jutásától számított 5 napon belül köteles a Megrendelőnek – késedelmi kamat terhe mellett - visszafizetni.
31. Vállalkozónak 1 részszámla és 1 végszámla benyújtására van lehetősége (ide nem értve az előlegszámlát) az alábbiak szerint:
	1. 1. részszámla benyújtásának lehetősége: a nettó vállalkozói díj 50 %-ának megfelelő összegről az ÁFA nélküli szerződéses érték 50 %-át elérő megvalósult teljesítés esetén;
	2. végszámla benyújtása: a nettó vállalkozói díj fennmaradó 50 %-ának megfelelő összegről az ÁFA nélküli szerződéses érték 100 %-át elérő megvalósult teljesítés esetén, sikeres műszaki átadás-átvételt követően,
	3. Felek rögzítik, hogy a fenti %-os teljesítési szakaszok megállapításának alapja az árazott költségvetés.
	4. Az esetleges pótmunka a végszámlában a fentieken felül érvényesíthető.
32. A teljesítésigazolás minden esetben az érintett számla kötelező melléklete.
33. A teljesítésigazolás - mely a számla kötelező melléklete - aláírására a műszaki ellenőr és Makó Város polgármestere együttesen jogosult.
34. Megrendelő a vállalkozói díjat az igazolt szerződésszerű teljesítést követően átutalással, forintban (HUF) teljesíti az alábbiak szerint:
	* + 1. alvállalkozó igénybevételének hiánya esetén a Kbt. 135.§ (1)-(2) és (5)-(6) bekezdései, továbbá a Ptk. 6:130.§ (1)-(2) bekezdés szerint;
			2. alvállalkozó igénybevétele esetén a fentiek figyelembevételével, de a Ptk. 6:130.§ (1)-(2) bekezdésétől eltérően a Kbt. 135. § (3) bekezdése alapján az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 32/A. §-a szerint;

figyelemmel a 322/2015. (X. 30.) Korm. rendelet 32/B.§-ban foglaltakra.

1. Késedelmes fizetés esetén Megrendelő, mint szerződő hatóság a 2013. évi V. törvény 6:155.§ szerinti mértékű, és a késedelem időtartamához igazodó késedelmi kamatot, továbbá külön törvény szerinti behajtási költségátalányt fizet.
2. Felek rögzítik, hogy fizetési kötelezettséget kizárólag a jogszabályoknak és jelen szerződésnek mindenben megfelelő számla és mellékleteinek Megrendelő általi kézhezvétele keletkeztet.
3. **Szerződési biztosítékok, a szerződés megerősítése**
4. Vállalkozó kötbér megfizetésére köteles, ha olyan okból, amiért felelős, a szerződésben szereplő teljesítési határidőt elmulasztja. A kötbér minden megkezdett naptári napra a fentiekben rögzített nettó ellenszolgáltatás 0,5 %-a, de maximum 30 napi érték. A 30 napot meghaladó késedelem esetén Megrendelő jogosult a szerződést felmondani, attól elállni, mely okán Vállalkozó a meghiúsulási kötbér fizetésére lesz köteles.
5. Amennyiben olyan okból, amiért Vállalkozó felelős, a szerződés teljesedésbe menése meghiúsul, köteles a Vállalkozó Megrendelő felé a fentiekben rögzített nettó vállalkozói díj 20%-nak megfelelő meghiúsulási kötbért megfizetni.
6. A Megrendelő az esetleges kötbér igényét írásbeli felszólítás útján érvényesíti, melynek a Vállalkozó köteles 8 naptári napon belül maradéktalanul eleget tenni. Amennyiben a Vállalkozó a fenti irat kézhezvételét követő 3 munkanapon belül magát érdemi indokolással és azt alátámasztó bizonyítékokkal nem menti ki, akkor a kötbér elismertnek tekintendő. A Kbt.-ben (135. § (6) bekezdés) foglalt beszámítási feltételek teljesülésekor a kötbér a vállalkozói számlába beszámítható.
7. Megrendelő érvényesítheti a kötbéren felüli kárát is. A kötbérigények érvényesítése nem zárja ki a szerződésszegésből eredő egyéb igények érvényesítésének lehetőségét. A késedelmi kötbér fizetése nem mentesíti Vállalkozót a teljesítés alól.
8. Vállalkozó a szerződés hibátlan teljesítésének biztosítására valamennyi beépített dolog, ill. elvégzett munka vonatkozásában az adott egység sikeres átadás-átvételétől számítottan …………………….. hónap általános jótállást vállal.
9. Vállalkozó jótállási kötelezettsége – az érintett hibával kapcsolatban – megszűnik, ha a hiba a teljesítést követően keletkezett, különösen:

- rendeltetésellenes vagy szakszerűtlen használat (amennyiben erről a Megrendelőt a Vállalkozó az átadás-átvételkor teljes körűen tájékoztatta)

 - szándékos rongálás vagy erőszakos behatás,

 - elemi csapás,

 - szakszerűtlen szerelő vagy javító jellegű beavatkozás,

- előírt karbantartás hiánya (amennyiben erről a Megrendelőt a Vállalkozó az átadás-átvételkor teljes körűen tájékoztatta)

miatt következett be.

1. Vállalkozó a jótállási kötelezettsége alatt a hiba bejelentésétől számított 8 munkanapon belül köteles a jótállási igény teljesítését elkezdeni és megfelelő személyi állománnyal annak befejezéséig folyamatosan munkát végezni. A jótállási igény teljesítésének végső határideje a bejelentést követő 30 nap. Amennyiben technológiailag a fenti idő nem tartható a műszaki ellenőr által meghatározott időtartam az irányadó.
2. A közvetlen balesetveszélyt, vagy az ingatlan vagy annak egy részének rendeltetésszerű használatát (ide értve az áramellátás teljes hiányát) kizáró vagy korlátozó állapotot eredményező hibák esetén a fentiek azzal alkalmazandóak, hogy a Vállalkozó a bejelentést követő 48 órán belül köteles a jótállási igény teljesítését megkezdeni és folyamatosan munkát végezni a jótállási igény teljesítéséig.
3. Vállalkozó köteles megtéríteni azon pluszköltségeket is, amelyek a hibás teljesítés okán a Megrendelőnél keletkeztek.
4. A jótállási kötelezettség nem érinti a Megrendelőt megillető kellékszavatossági, ill. külön jogszabályban rögzített esetleges kötelező jótállási és egyéb hibás teljesítéssel kapcsolatos jogokat, és azok érvényesíthetőségét.
5. Vállalkozó teljes kártérítési kötelezettséget vállal jelen szerződéssel kapcsolatosan a hibás, hiányos teljesítéssel kapcsolatos károkért (ide értve a Ptk. szerinti sérelmet is), függetlenül attól, hogy az a Megrendelőre vagy harmadik személyekre háramlik. Harmadik személyekre háramló kár esetén a Vállalkozó köteles az erről való tudomásszerzést követő 3 munkanapon belül a Megrendelőt teljes körűen mentesíteni a kártérítési igények alól, illetve amennyiben Megrendelő a kártérítési igényt teljesítette, köteles a fenti határidőben a Megrendelő által teljesített összegeket megtéríteni.
6. Figyelemmel arra, hogy harmadik személy(ek) ingatlanain kerül sor a teljesítésre, így Vállalkozó különösen felelős ezen ingatlanokban (annak alkotórészeiben, tartozékaiban) keletkezett valamennyi kárért, amely a Vállalkozó jog-, vagy szerződésszerűtlen tevékenységéből vagy mulasztásából adódnak. Megrendelő jogosult az utasítási joga körében akként rendelkezni, hogy a szerződés teljesítésének elismeréséhez (teljesítéshez) az szükséges, hogy a Vállalkozó által jogszerűtlenül okozott kárt az érintett tulajdonosoknak megfizesse (vagy a kárt egyéb módon rendezze), és ezt a Megrendelő felé a Vállalkozó felé igazolja.
7. Amennyiben a Vállalkozó teljesítésével kapcsolatban Megrendelő ellen per indul, Vállalkozó – amennyiben erre jogi lehetőség van - Megrendelő oldalán köteles a perbe belépni és minden intézkedést megtenni Megrendelő pernyertessége érdekében, vagy amennyiben ez nem lehetséges a Megrendelő pernyertességét egyéb módon elősegíteni. Pervesztesség esetén a 12 pont alkalmazandó.
8. **Teljesítési határidő**
9. Felek a Vállalkozó teljesítési határidejét 2019. augusztus 31. napjában határozzák meg.
10. Felek rögzítik, hogy a fenti véghatáridő betartása a Megrendelő ill. az érintett tulajdonosok különösen fontos érdeke.
11. Minden, a jelen szerződés teljesítését akadályozó, el nem hárítható külső körülmény (vis maior) a befejezési határidő módosítását vonhatja maga után, kivéve, ha bármilyen munkaszervezési (több munkavállaló alkalmazása, munkaszervezés megváltoztatása, stb.) eljárással megoldható lett volna a határidő betartása. A határidő módosulásához az illetékes, Megrendelő nevében eljáró személy jóváhagyása szükséges.
12. Nem eredményezheti a teljesítési határidő módosulását az elhárítható, illetve a Vállalkozó által kellő gondossággal előre látható okok miatt bekövetkezett késedelem.
13. Vállalkozó kijelenti, hogy tisztában van azzal, hogy a szerződés közvetett tárgyát képező építmény pályázati forrásból kerül megvalósításra
14. , így fenti határidőben és tartalommal, valamint minőségben való teljesítése a Megrendelő különösen fontos érdeke.
15. Felek rögzítik, hogy a Vállalkozó nem jogosult a munkálatok felfüggesztésére. Felfüggesztést csak a műszaki ellenőr, a Megrendelő vagy az erre jogosult hatóság rendelhet el, melyet az építési naplóban rögzíteni kell. A felfüggesztés időtartamával a teljesítési határidő meghosszabbodik. Ezt a Felek, mint a Kbt. 141.§ (4) bekezdés a) pontjában foglalt esetet értelmezik. A meghosszabbítás nem alkalmazandó, ha az a Vállalkozó szerződésszegő tevékenységéből vagy mulasztásából adódik.
16. **A munkaterület átadása, munkavégzés**
17. A munkaterületeket Megrendelő a szerződést követően 8 munkanapon belül adja a Vállalkozó birtokába, azzal, hogy a korábban már rögzítettek szerint az egyes munkaterületek lakott ingatlanok, így Vállalkozónak erre tekintettel kell a teljesítést megvalósítania, így az alábbi szabályokat ennek figyelembevételével kell értelmezni és alkalmazni.
18. Vállalkozó a 191/2009. (IX.15.) Korm. rendelet szerint köteles az építési naplóval kapcsolatos feladatai ellátására.
19. Felek megállapítják, hogy a munkaterület átadás-átvétele vonatkozásában a munkaterület megfelelő, ha az anyag, ill. eszközök odaszállítása megoldható, és a munka megkezdhető.
20. A Vállalkozó energiaigényét saját maga köteles biztosítani, arra a Megrendelő ill. a tulajdonos nem köteles. Amennyiben bármely energiaigényt a Megrendelő közüzemi szerződése alapján elégíti ki a Vállalkozó, akkor köteles legkésőbb az átadás-átvételi eljárás lezárásáig (annak különös feltételeként) a Megrendelő felé ennek költségét megfizetni, melynek alapja a Megrendelő által a közüzemi szolgáltatónak, energiakereskedőnek fizetett egységár(ak).
21. A munkaterület átadását követően a személy-, vagyon- és munkabiztonságról, a környezetvédelmi, hulladékgazdálkodási szabályok betartásáról a Vállalkozó köteles gondoskodni.
22. Vállalkozó felel a Megrendelő, ill. harmadik személyek vonatkozásában azok vagyontárgyaiban, életében, testi épségében, ill. egészségében a tevékenységével/mulasztásával kapcsolatban keletkezett hiányokért, ill. károsodásokért (sérelmekért).
23. Vállalkozó köteles a tényleges munkavégzéssel érintett munkaterületet megfelelően elkeríteni (amennyiben ez szükséges). Felel mindazon károkért (sérelmekért), amely ezen kötelezettségeinek elmulasztásából, vagy nem megfelelő teljesítéséből adódott.
24. Vállalkozó köteles az építkezés (kivitelezés) tűzvédelmi feladatainak ellátására.
25. Vállalkozó köteles az általa használt közutakat (ide értve a belső közlekedő utakat is) a lehullott anyagtól, ill. az általa a közútra felhordott szennyeződéstől haladéktalanul mentesíteni, megtisztítani. Ennek bármilyen késedelme esetén ezen munkákat a Megrendelő minden felszólítás nélkül a Vállalkozó költségére jogosult elvégezni/elvégeztetni.
26. Vállalkozó köteles a munkaterület folyamatosan – az építési folyamat jellegének megfelelően – rendezett állapotban tartani.
27. Vállalkozó köteles a keletkezett hulladékot a jogszabályoknak megfelelően gyűjteni, és hivatalos hulladéklerakó-helyre szállítani, valamint ezt a Megrendelő felé megfelelően igazolni.
28. Megrendelő rögzíti, hogy a bontás során kikerülő anyagok az ingatlan tulajdonosainak tulajdonát képezik, így azok nyilatkozatától függ hogy azt hulladékként kell-e a Vállalkozónak kezelni, vagy azt a helyszínen kell hagynia.
29. Az eltakarásra kerülő munkarészek eltakarása előtt műszaki ellenőrt közvetlenül, megfelelő időben (értve ez alatt a legalább 3 napot) értesítenie kell a Vállalkozónak. Ennek elmulasztása esetén a Megrendelő követelheti, hogy tárják fel az eltakart munkarészeket, melynek költségei a Vállalkozót terhelik.
30. Vállalkozó köteles a Megrendelő utasításait betartani azzal, hogy az utasítási jog gyakorlására a Ptk. szabályai irányadóak. A Felek megállapodnak abban, hogy amennyiben a Megrendelő célszerűtlen vagy szakszerűtlen utasítást ad, a Vállalkozó köteles őt erre figyelmeztetni. Ha a Megrendelő a figyelmeztetés ellenére utasítását fenntartja, a Vállalkozó a szerződéstől elállhat vagy a feladatot a Megrendelő utasításai szerint, a Megrendelő kockázatára elláthatja. A Vállalkozó köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát. A felmondási vagy elállási jog csak akkor gyakorolható, ha más módon a szerződésszerű teljesítés nem biztosítható.
31. Felek rögzítik, hogy amennyiben bármilyen engedély, jóváhagyás, tanúsítás szükséges a teljesítéshez, annak beszerzése a fenti teljesítési határidőn belül a Vállalkozó feladata és költsége, kivéve, ha azt jogszabály vagy a műszaki leírás a Megrendelő feladatává nem teszi.
32. Vállalkozó köteles együttműködni az érdekelt szervekkel, közszolgáltatókkal.
33. A Vállalkozó az őt terhelő jótállási, kellékszavatossági (kötelező alkalmassági) időn belüli bármilyen jogcímen történő jogutód nélküli megszűnése esetére e szerződéssel kötelezettséget vállal, hogy engedményezi az alvállalkozóit (közreműködőit) a tárgyi beruházással kapcsolatban terhelő jótállás, kellékszavatosság alapján érvényesíthető összes jogokat. Az átszállás napja a jogutód nélküli megszűnés napja. Ezen igények érvényesíthetősége érdekében a Vállalkozó a szerződés során (de legkésőbb a teljesítésig) köteles igénybe vett alvállalkozóinak cégnevét és székhelyét, adószámát Megrendelőnek megadni. Úgyszintén köteles a Vállalkozó a szerződés teljesítése során az alvállalkozói változásokat a Megrendelőnek írásban tudomására hozni. Az előzőekről Vállalkozó köteles alvállalkozóját írásban értesíteni.
34. Amennyiben a szerződés bármilyen okból teljesítés előtt megszűnne, úgy a Vállalkozó haladéktalanul 3 napon belül köteles a megszűnés napjáig végzett munkákat felmérni, és a munkaterületet a Megrendelőnek visszaadni.
35. Felek rögzítik, hogy a Megrendelő jogosult mindazon feladatokat elvégeztetni a Vállalkozó költségére és veszélyére, amely a Megrendelő vagy harmadik személy vagyonát, testi épségét vagy egészségét veszélyezteti és amelyet felszólításra a Vállalkozó haladéktalanul nem tesz meg. Ennek költségét a Megrendelő a kötbérérvényesítésre vonatkozó szabályok megfelelő alkalmazásával érvényesítheti.
36. Megrendelő jogosult azon természetes személyek, vagy közreműködőknek az adott ingatlan területéről való kitiltását elrendelni, akik a fenti szabályokat megsértik vagy veszélyeztetik. A kitiltott személy pótlása a Vállalkozó kötelezettsége.
37. Felek rögzítik, hogy az alábbi értékelési szempontra a Vállalkozó az alábbi megajánlást tette, melynek való megfelelés a teljesítés során folyamatosan – súlyos szerződésszegés terhe mellett – kötelező:

|  |  |
| --- | --- |
| Az M.1. a) pontot igazoló szakemberszakmai többlettapasztalata |  |

1. A Vállalkozó teljesítésre vonatkozó fentebb részletezett szabályok (ide értve a műszaki leírásban foglaltakat is) bármelyikének megsértése súlyos szerződésszegésnek minősül.
2. **Kapcsolattartás, jognyilatkozattétel, titoktartási szabályok**
3. Felek kijelentik, hogy minden olyan adatot, tényt, információt mely jelen szerződés keretein belül a másik féllel kapcsolatban a tudomásukra jut, titokként kezelnek, kivéve melynek nyilvánosságra hozatalát jogszabály, vagy végrehajtható hatósági vagy bírósági döntés előírja. Felek üzleti titok alatt egyebekben a külön jogszabályban ekként meghatározott adatkört értik, melyre a vonatkozó jogszabály rendelkezési irányadóak.
4. Vállalkozó köteles mentesíteni a Megrendelőt a fentiek miatt a harmadik személyek által a Megrendelővel szemben érvényesített valamennyi kár, ill. igény vonatkozásában. Erre nézve a 3. fejezet vonatkozó pontjainak rendelkezési megfelelően irányadók.
5. A titoktartási kötelezettség megszegéséből eredő kárért az ezért felelős fél kártérítési kötelezettséggel tartozik. E körben a Megrendelőt ért kár vonatkozásában a 3. fejezet vonatkozó szabályai megfelelően alkalmazandóak.
6. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre, közreműködőikre is. Ezen személyek magatartásáért a titoktartási kötelezettség viszonylatában az érintett Fél, mint saját magatartásáért felel.
7. A szerződő Felek tudomásul veszik, hogy a vonatkozó jogszabályok és megállapodások szerinti illetékes ellenőrző szervezetek feladat- és hatáskörüknek megfelelően jelen szerződés alapjául szolgáló közbeszerzési eljárást és jelen szerződés teljesítését ellenőrizhetik, részükre a jogszabály szerinti információ megadása üzleti titokra való hivatkozással nem tagadható meg.
8. Az illetékes ellenőrző szervezetek ellenőrzése, helyszíni vizsgálata esetén Vállalkozó köteles minden segítséget Megrendelő részére megadni, a helyszíni vizsgálaton jelen lenni az ellenőrzés hatékonysága és Megrendelő kötelezettségeinek megfelelő teljesítése érdekében.
9. Felek kifejezetten rögzítik, hogy tudomásuk van arról, hogy Megrendelő köteles a Közbeszerzési Hatóságnak bejelenteni, ha
	* 1. ha a Vállalkozó a szerződéses kötelezettségét súlyosan megszegte és ez a szerződés felmondásához vagy elálláshoz, kártérítés követeléséhez vagy a szerződés alapján alkalmazható egyéb jogkövetkezmény érvényesítéséhez vezetett, valamint, ha a Vállalkozó olyan magatartásával, amelyért felelős, részben vagy egészben a szerződés lehetetlenülését okozta. A bejelentésnek tartalmaznia kell a szerződésszegés leírását, az annak alapján alkalmazott jogkövetkezményt, valamint azon dokumentumokat, amelyek alapján megállapítható, hogy Vállalkozó a szerződésszegést nem vitatta, vagy, hogy sor került-e a szerződésszegés vonatkozásában perindításra. Perindítás esetén Megrendelő köteles a Közbeszerzési Hatóságnak megküldeni a pert lezáró jogerős határozatot.
		2. Vállalkozó szerződéses kötelezettségének jogerős bírósági határozatban megállapított megszegése esetén a szerződésszegés tényét, leírását, lényeges jellemzőit, beleértve azt is, ha a szerződésszegés a szerződés felmondásához vagy a szerződéstől való elálláshoz, kártérítés követeléséhez vagy a szerződés alapján alkalmazható egyéb szankció érvényesítéséhez vezetett, valamint Vállalkozó szerződő fél olyan magatartásával, amelyért felelős, (részben vagy egészben) a szerződés lehetetlenülését okozta.

Felek fenti körben megállapodnak abban, hogy Vállalkozó nem jogosult a fenti adatok átadása miatt a Megrendelővel szemben semmiféle igényt sem érvényesíteni abban az esetben sem, ha bármely átadott tény, vagy körülmény utóbb nem bizonyulna valósnak, kivéve ha ezzel a Megrendelőnek az adatok átadásának pillanatában tényszerűen tisztában kellett lennie (nem tartozik ide a hibás jogszabály-értelmezésből vagy téves tényállás-értelmezésből származó körülmény, kivéve ha az a Megrendelőnek felróhatóan következett be).

1. Jelen szerződéssel kapcsolatban joghatályos nyilatkozattételre jogosult személyek az alábbiak, akik jognyilatkozataikat kizárólag írásban, az átvétel idejét igazoló módon tehetik meg érvényesen. Felek ez alatt értik a telefax, ill. az e-mail üzenetek váltását, ha annak átvétele igazolható:

Megrendelő részéről: ………………………………….

Telefon: …………………………………,

Fax: ……………….…………………

jognyilatkozattétel esetleges korlátozása:

Vállalkozó részéről: ……………………………………………..

Telefon: …………………..……,

Fax: ……………….…………………

jognyilatkozattétel esetleges korlátozása:

1. Szerződő felek jelen szerződés teljesítése során kötelesek fokozottan együttműködni.
2. Megrendelő és Vállalkozó egymás írásbeli megkereséseire azok kézhezvételétől számítva 2 munkanapon belül írásban érdemi nyilatkozatot kötelesek tenni.
3. Felek rögzítik, hogy az egyes ingatlanok tulajdonosai jelen szerződés vonatkozásában nem jogosultak jognyilatkozatot tenni, kivéve az adott ingatlanon történő munkavégzéssel kapcsolatos együttműködés körében azzal, hogy amennyiben a jognyilatkozat bármely módon módosítaná a jelen szerződést vagy annak mellékletét, akkor a jelen szerződés 1.4 pontja szerint kell eljárni.
4. Megrendelő a teljesítést műszaki ellenőr útján ellenőrzi. A műszaki ellenőr adatai:
	1. Név:
	2. székely/cím:
	3. eljáró műszaki ellenőr neve, azonosító száma, NÜJ jele:
5. Felek rögzítik, hogy a szerződés módosítására, hatályának megszűntetésére a műszaki ellenőr nem jogosult.
6. Megrendelő képviselője jogosult a kivitelezés során bármikor a munka állását ellenőrizni.
7. Felek kifejezetten rögzítik, hogy a Vállalkozót nem mentesíti a hibás teljesítés jogkövetkezménye alól, ha a Megrendelő ellenőrzési kötelezettségét nem, vagy nem megfelelően teljesítette.
8. **A szerződés teljesítése**
9. A kivitelezést követően a Vállalkozó a Megrendelőt köteles készrejelentés formájában írásban, a hatályos jogszabályi rendelkezéseknek megfelelően értesíteni. Megrendelő köteles a teljesítés ellenőrzését 8 munkanapon belül megkezdeni, és a Kbt. 135.§ (2) bekezdés szerint lefolytatni, az ott meghatározott jogkövetkezmények terhe mellett.
10. Az ellenőrzés során a felek képviselői megvizsgálják a teljesítést, a naplóban felvezetik az esetleges hibák és hiányok listáját. A Vállalkozó köteles a naplóban nyilatkozni a hibák kijavításának határnapjáról, mely nem haladhatja meg összességében a 15 munkanapot.
11. A teljesítés elismerésének feltétele a jogszabályokban előírt tartalmú teljesítési dokumentáció átadása Megrendelőnek, mely különösen a következőket tartalmazza, (amennyiben az a tárgyi munkák vonatkozásában releváns):
	* 1. kivitelezői nyilatkozatot,
		2. felelős műszaki vezetői nyilatkozatot,
		3. megvalósulási tervdokumentációt,
		4. beépített anyagok és szerkezetek teljesítménynyilatkozatait,
		5. az építési hulladékkezelés dokumentumait,
		6. az ellenőrző mérések dokumentálását,
		7. jelen szerződésben rögzített egyéb dokumentumokat,
		8. hálózati csatlakozási szerződéseket
12. A munka elvégzését követően a Vállalkozó köteles a gépeit, anyagait, a keletkezett hulladékot továbbá a felvonulási épületeket és felszereléseit teljes körűen elszállítani (ez az egyes ütemeknél az ütemmel érintett helyiségekre vonatkozóan értelmezendő). Ennek megtörténte a teljesítés igazolás kiadásának feltétele.
13. A munka elvégzését követően a Vállalkozó átadja a jótállási jegyeket, fentiek szerinti tartalommal 2 példányban a teljesítési dokumentációt, valamint jelen szerződésben és jogszabályban rögzített egyéb iratokat, stb. Ennek hiánytalan teljesítése a szerződésszerű teljesítés feltétele.
14. A fentiek alapján elvégzett hiánypótlásokról, ill. javításokról a Vállalkozó írásban tájékoztatja a Megrendelőt, aki a tárgyi munkát – megfelelőség esetén – átveszi. Ez a teljesítés esetére vonatkozó birtokbavétel napja.
15. Felek kifejezetten rögzítik, hogy Megrendelő csak hiány-, és hibamentes teljesítést vesz át. A teljesítésigazolás aláírása nem jelenti a Megrendelő által nem észlelhető (rejtett) hibák vonatkozásában a hiba-, és hiánymentes teljesítés elismerését.
16. A Vállalkozó az utófelülvizsgálati eljárásban köteles közreműködni. Az utófelülvizsgálatot a Megrendelő hívhatja össze az érintett teljesítést követően, évente (12 havonta), a jótállási idő lejártáig, az adott időszak leteltét megelőző időpontra. Az utófelülvizsgálati eljárásban a Felek a teljesítés szerződésszerűségét és a hibás/hiányos teljesítésből eredő hibákat/hiányosságokat vizsgálják és jegyzőkönyvben rögzítik. Vállalkozó a jegyzőkönyvben nyilatkozik a hibák kijavításának határidejéről, mely összességében nem lehet több, mint 30 nap.
17. Felek rögzítik, hogy a Megrendelő/Tulajdonosok az átvétellel kerülnek a megvalósított rendszer birtokába. A tulajdonjog a Felek között 2017. augusztus 21. napján kelt együttműködési megállapodás alapján az átadás-átvétellel száll át a Megrendelőre és kerül általa aktiválásra.
18. **A szerződés megszűnése, megszűntetése és kapcsolódó szabályok**
19. A szerződést a felek a teljesítésig kötik.
20. A szerződés teljesítés előtti megszűntetésére a Ptk. kivitelezési szerződésre vonatkozó szabályai irányadók az alábbiak, különösen a figyelembevételével.
21. A sérelmet szenvedett fél jogosult elállni a szerződéstől, ill. azt felmondani másik fél szerződésszegése esetén, ha nem áll érdekében a teljesítés. A jelen szerződésben súlyos szerződésszegésként megjelölt bármely magatartás vagy mulasztás, illetve ilyennek minősülő egyéb magatartás vagy mulasztás tanúsítása az érdekmúlás bekövetkezését önmagában megalapozza.
22. Súlyos szerződésszegésnek minősülnek Vállalkozó részéről különösen az alábbiak, mely körében a Megrendelő dönthet vonatkozó jogainak gyakorlásáról.
	1. Vállalkozó a teljesítéssel kapcsolatos bármely kötelezettségét akként szegi meg, hogy az előírt minőségben, vagy határidőre való teljesítés nem valószínű,
	2. Vállalkozó alapos ok nélkül munkavégzést – legalább 4 munkanapra - felfüggeszti,
	3. a Vállalkozó ellen az illetékes bíróság jogerős végzése alapján felszámolási eljárás indul;
	4. a Vállalkozó végelszámolás iránti kérelme a cégbíróságnál benyújtásra került;
	5. a Vállalkozóval szemben az illetékes cégbíróság előtt megszűntetési, törlési eljárás indul,
	6. Vállalkozó a felvett előleget nem tárgyi beruházás megvalósítására fordítja egészben részben
	7. Vállalkozó a jelen szerződésben megjelölt teljesítési határidőt 30 napot elérően elmulasztja,
	8. Vállalkozó tevékenysége vagy mulasztása miatt a Megrendelő tevékenységégének ellátásában olyan mértékű fennakadás, elnehezülés történik, amely a tevékenység jogszabályban ill. szerződésekben foglalt tartalommal és módon történő ellátását veszélyezteti,
	9. Vállalkozó a díj változatlanságára vonatkozó előírást megsérti,
	10. Megrendelő jó hírnevét sérti vagy veszélyezteti,
	11. Vállalkozó a munkavállalói tekintetében a bejelentési és adózási kötelezettségének jogszabály szerint, határidőben nem tesz eleget,
	12. Vállalkozó nem minősül átlátható szervezetnek,
	13. Vállalkozó az átláthatósági nyilatkozatban feltüntetett adatokban bekövetkezett változásokról nem a szerződésben foglaltaknak megfelelően értesítette a Megrendelőt
	14. Vállalkozó a szerződésben foglalt bármely egyéb kötelezettségének nem tesz eleget, és emiatt a Szerződés feljogosítja a Megrendelőt a felmondásra vagy az elállásra,
	15. Vállalkozó környezetvédelmi, hulladékelszállítási, elhelyezési kötelezettségét megszegi,
	16. az előírt felelősségbiztosítás – annak jelen szerződésben foglalt hatálya alatt - bármely okból megszűnik, és a megszűnés napját követő 3 banki napon belül legalább azonos tartalommal újabb az előírásoknak megfelelő biztosítási jogviszony nem áll fenn azzal, hogy ez csak akkor elfogadható, ha egyebekben az új biztosítás hatálybalépése előtt keletkezett károkra is biztosított az eredményes igényérvényesítés lehetőség,
	17. amennyiben bármely a Kbt. által előírt kötelezettségét – kivéve, ha ahhoz más jogkövetkezményt fűz a Kbt. vagy más kógens jogszabály - a Vállalkozó megszegi, különösen a Kbt. 136.§ és 138.§ megsértése esetén.
	18. jogszabályon vagy jelen szerződésen alapuló titoktartási kötelezettségét megszegi,
	19. Jogszabályon alapuló egyéb felmondási vagy elállási okok fennállnak,
	20. Vállalkozó a teljesítés során hamis adatot szolgáltat,
	21. Vállalkozó alvállalkozót jogosulatlanul vesz igénybe,
	22. Vállalkozó foglalkoztatásra vonatkozó szabályokat megsérti, vagy
	23. Vállalkozó harmadik személynek kárt okoz.
23. A Vállalkozó jogosult jelen Szerződéstől való azonnali hatályú elállásra/felmondásra, ha Megrendelő – neki felróhatóan –
	1. a munkaterület átadási kötelezettségét a következményekre történő figyelmeztetés ellenére, a felszólítás átvételétől számítva is 3 napot meghaladóan elmulasztja, vagy probléma esetén a lehető leggyorsabban nem intézkedik annak elhárításáról (különösen a tulajdonosokkal történő egyeztetésről).
	2. bármely szerződésszerűen kiállított számlát – felszólítás ellenére – sem fizeti meg, vagy
	3. egyébként Vállalkozó tevékenységét lehetetlenné teszi.
24. A szerződés bármely jogcímen történő megszűnése esetén a Vállalkozó a megszűnésig teljesített szolgáltatások ellenértékére jogosult.
25. Szerződésszegés esetén bármely fél köteles fenti jogának gyakorlása előtt a másik, szerződésszegő fél figyelmét írásban felhívni a szerződésszegés megszüntetésére, megfelelő, legalább 3 munkanapos (fizetés teljesítésénél 15 napos) határidő mellett. Az azonnali hatályú felmondást tartalmazó nyilatkozatban hivatkozni kell a súlyos szerződésszegés tényére, és meg kell jelölni a súlyos szerződésszegés megállapításának alapjául szolgáló tényt, körülményt. Nem kell jelen pontot alkalmazni akkor, ha a szerződésszegés jellege miatt (pl.: elmulasztott szigorú határidő) nem lehetséges.
26. Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha
	1. Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel;
	2. Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel.
	3. Ennek érdekében a szerződés teljesítésének teljes időtartama alatt Vállalkozó tulajdonosi szerkezetét Megrendelő számára megismerhetővé teszi és a Kbt. 143. § (3) bekezdése szerinti ügyletekről Megrendelőt haladéktalanul értesíti.
27. Megrendelő a szerződést felmondhatja, ha:
	1. feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
	2. Vállalkozó nem biztosítja a Kbt. 138.§-ban foglaltak betartását, vagy az Vállalkozó személyében érvényesen olyan jogutódlás következett be, amely nem felel meg a Kbt. 139.§-ban foglaltaknak; vagy
	3. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
28. Felek rögzítik, hogy jelen szerződés bármely jogcímen történő megszűnése/megszűntetése esetén a Vállalkozó köteles a megszűnés napján a munkaterületet dokumentáltan az adott ingatlan tulajdonosa teljeskörű birtokába adni (a szerződés megszűnésével a Vállalkozó birtokláshoz való joga automatikusan megszűnik). Vállalkozó jelen szerződés aláírásával elismeri, hogy a fentiek okán a szerződés bármely jogcímen történő megszűnésének napjától a munkaterület vonatkozásában birtoklási joga nem áll fenn, az a Megrendelő ill. az érintett bármely tulajdonos jogosult – akár önhatalommal is – birtokba venni. Megrendelő (adott esetben az érintett ingatlan tulajdonosán keresztül) – amennyiben jelen szerződés másként nem rendelkezik – biztosítja a Vállalkozónak, hogy a munkaterületen lévő vagyontárgyait (ide nem értve a beépített vagyontárgyakat) reális időn belül a Megrendelő képviselőjének jelenléte mellett elszállítsa. Vállalkozó a fentiek szerinti esetekre jelen szerződés aláírásával lemond valamennyi a Megrendelővel ill. az adott ingatlan tulajdonosival szemben érvényesíthető birtokvédelmi jogáról.
29. **Egyéb rendelkezések**
30. Jelen szerződés aláírását közvetlenül megelőzően Vállalkozó bemutatta a 322/2015. (X.30.) Korm. rend. 26.§-ban és az ajánlattételi felhívásban meghatározott felelősségbiztosításokra vonatkozó kötvényt. Vállalkozó nyilatkozza, hogy a biztosítás hatályát a jelen szerződés teljesítéséig fenntartja.
31. E szerződésben nem szabályozott kérdésekben a Kbt., továbbá a Kbt. által engedett körben a Ptk. és a kapcsolódó jogszabályok vonatkozó rendelkezései az irányadók.
32. Felek rögzítik, hogy vis maior esetben a szerződést bármely fél felmondhatja, az az ok legalább 45 napon keresztül fennáll. Vis maior esetén az erről tudomást szerző fél haladéktalanul köteles a másik felet értesíteni, melynek elmaradásából, vagy nem megfelelő teljesítéséből eredő károkért felelős.
33. Felek megállapodnak abban, hogy a Vállalkozó nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62.§ (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek Vállalkozó adóköteles jövedelmének csökkentésére alkalmasak.
34. Felek a jogviták eldöntésére – hatáskörtől függően – kikötik a Megrendelő székhelye szerinti Járásbíróság/ Törvényszék kizárólagos illetékességét.
35. Szerződő Felek rögzítik, hogy jelen szerződés csak a Kbt. feltételeinek (141.§) teljesülése esetén, írásban módosítható. Felek rögzítik, hogy a szerződés – alakszerű szerződésmódosítás nélkül (a Kbt. 141.§ (4) bek. a) pont alapján)– módosul az alábbi esetekben:
	1. felek közhiteles nyilvántartásban foglalt adatainak módosulása esetén a nyilvántartásba bejegyzés napjával,
	2. felek kapcsolattartóira, teljesítésigazoló személyére vonatkozó adatok módosulása esetén a másik félhez tett közlés kézhezvételének napjával,

amennyiben a Kbt. ezt nem zárja ki.

1. Felek rögzítik, hogy semmis a szerződés módosítása, ha az arra irányul, hogy a Vállalkozót mentesítsék az olyan szerződésszegés (illetve szerződésszegésbe esés) és annak jogkövetkezményei - ide nem értve a felmondás vagy elállás jogának gyakorlását - alkalmazása alól, amelyért felelős (illetve felelős lenne), vagy amely arra irányul, hogy Megrendelő átvállaljon a Vállalkozót terhelő többletmunkaköltségeket vagy indokolatlanul egyéb, a szerződés alapján a Vállalkozót terhelő kockázatokat. E körben kijelenti Vállalkozó, hogy a kockázatokat felmérte és azt a jelen szerződésben foglalt ellenszolgáltatásban teljes körűen érvényesítette.
2. Vállalkozó kijelenti, hogy minden olyan intézkedést megtett, amely ahhoz szükséges, hogy a Megrendelő a jelen szerződés alapján a Vállalkozó által átadott személyes adatokat jogszerűen kezelhesse. Vállalkozó felel minden olyan kárért, amely a fentiek megsértéséből ered.
3. Felek megállapodnak abban, hogy amennyiben jelen szerződés bármely pontja kógens jogszabályba ütközne, vagy a közbeszerzési eljárás kötelező érvényű dokumentumának tartalmával ellentétes lenne, akkor jelen szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés vagy közbeszerzési dokumentumi rendelkezés kerül. Fentieket kell megfelelően alkalmazni, ha valamely kógens jogszabály akként rendelkezik, hogy valamely rendelkezése a szerződés része és azt szövegszerűen a szerződés nem tartalmazza (az adott rendelkezés a szerződés részét képezi).
4. Jelen szerződés …….. megegyező, eredeti példányban készült el. A szerződés a mindkét fél aláírásra és kötelezettségvállalásra jogosult vezető tisztségviselőjének (Vállalkozónál cégszerű) aláírása esetén érvényes.
5. Jelen szerződés elválaszthatatlan melléklete – fizikailag nem csatolva - a közbeszerzési eljárás iratanyaga, kivéve döntések és döntéselőkészítő anyagok.
6. Vállalkozó a jelen szerződéshez csatolja az átláthatóságról szóló nyilatkozatát. Vállalkozó kijelenti, hogy a vonatkozó jogszabályok tartalmával, az azzal kapcsolatos kötelezettségekkel tisztában van és annak betartását kifejezetten vállalja.
7. Jelen szerződés a létrejöttének napján lép hatályba.

Felek a szerződést, mint akaratukkal mindenben megegyezőt, elolvasás és értelmezés után, helybenhagyólag aláírják.

Kelt: ………………………………………., 2019. …………………………………………………

|  |  |  |
| --- | --- | --- |
| …………………………………………….Megrendelő |  | …………………………………………….Vállalkozó |

Kelt: ……………, 2019. ……………………………

Pénzügyileg ellenjegyeztem:

…………………………………………….

Kelt: ……………, 2019. ……………………………

Jogi tartalmát jóváhagyom:

…………………………………………….